text: ​Campinggæster rejser fra våd sommer
  03 august 2017 kl. 17.39
  Campingplads oplever, at gæsterne tager hjem et par dage før planlagt på grund af den våde sommer.
  Det har været en våd sommer i år, og det har de bemærket på de syd- og sønderjyske feriesteder og campingpladser. 
  Gæsterne rejser simpelthen simpelthen hurtigere hjem, end de plejer eller har bestilt til.
    
  På Grønninghoved Strandcamping syd for Kolding er det i hvert tilfælde tilfældet.
  Niels Gaj Nielsen, Grønninghoved Strandcamping: "Gæsterne kommer også, men de kapper lige en dag eller to af deres ophold."
  Campingpladsen har ellers lidt af det hele: Tæt adgang til strand, egen pool og tennisfaciliteter; men det dårlige vejr har haft stor betydning for campingpladser, hvis man spørger campingpladsens ejer, Niels Gaj Nielsen:  
  - Bookinger har vi nok af. Gæsterne kommer også, men de kapper lige en dag eller to af deres ophold, siger han til TV SYD og tilføjer: 
  - Det belaster jo en campingpladsejer, at han ikke får den indtægt, han havde forventet. Især når det er tredje år, så er det ikke sjovt for nogen.
  